**Referat fra møde i det lokale uddannelsesudvalg for Maskinsnedker**

|  |  |  |  |  |  |  |
| --- | --- | --- | --- | --- | --- | --- |
| Dato: 11/12 2019 | | Tid: kl. 12.00 til 15.00 | | Sted: Jeld-Wen A/S, Herning | | |
| **Mødedeltagere:** | | **Int:** | **Organisation:** | **Til stede:** | **Med afbud:** | **Uden afbud:** |
| LUU: | |  |  |  |  |  |
|  | Klavs Klarskov (formand) | KK | Dansk Industri |  | X |  |
|  | Karsten Kousgaard (efterudd.) | KAK | Dansk Industri |  | X |  |
|  | Jens Jørgen Kirkeby | JJK | Dansk Industri | X |  |  |
|  | Peer Foged (næstformand) | PF | 3f | X |  |  |
|  | Ove Nielsen | ON | 3f | X |  |  |
|  |  |  |  |  |  |  |
| Elevrepræsentant: | |  |  |  |  |  |
|  | Nicolai Cellinder Hansen |  |  |  | X |  |
|  |  |  |  |  |  |  |
| Lærer repræsentant | |  |  |  |  |  |
|  | Tommy Sørensen | TS | Herningsholm | X |  |  |
| Ledelses repræsentant | |  |  |  |  |  |
|  | Rasmus Holten | RAHO | Herningsholm | X |  |  |
|  |  |  |  |  |  |  |
|  | |  |  |  |  |  |
| Gæster: | |  |  |  |  |  |
|  | |  |  |  |  |  |
|  | |  |  |  |  |  |

Referent: TS

Dagsorden:

1. Referat fra seneste møde d. 24/9 2019
2. Godkendelse af referat:

* Ingen bemærkninger.

1. Opfølgning på beslutninger:

* Ingen bemærkninger.

1. Meddelelser/orientering fra:
2. Elevrepræsentanten

* Elevrepræsentanten er p.t. i virksomhed

1. Formanden/udvalget

* Ingen indlæg. (JJK har orientering under efteruddannelse)

1. Skolen

* Faglærer Knud Olesen er raskbehandlet og tilbage i gruppen på begyndende 12 timer om ugen pr. december 2019, i støttende undervisning. Knud virker glad og udadvendt som vi kender ham, men har stadig smerter og brug for at sidde ned engang imellem.
* Nye ansatte. Christian Sunesen er startet på GF2 men støtter både GF1 og HF. Christian og Simon vil se på udviklingsmulighederne for GF2 her i foråret.

Johannes Gundesen er ny timeansat på 30 timer pr. uge frem til sommer, hvis muligt. Johannes skal fungere som praktikinstruktør og samtidigt underviser. Johannes lukker lige i øjeblikket undervisningshuller samtidigt med hans hovedansvar for lærlingene.   
Det har givet en stabilitet på værkstedet igen og glæde for lærlingene. Johannes har haft egen virksomhed, snedkervirksomheden Palmelund, gennem de seneste 15 år sammen med sin hustru. Johannes er uddannet maskinsnedker og Rasmus kender ham fra sin lærlingetid ved Brdr. Andersen. Johannes er meget pædagogisk og har i egen virksomhed udviklet undervisningskoncepter for Varde Kommunes håndværk & design samt haft mange indretningsopgaver, inventar og møbelproduktion. Johannes er startet godt fagligt og fungerer godt socialt. Johannes søgte også stillingen som underviser i sommers, så han håber vi får lov til at slå en stilling op til sommeren 2020. Johannes har kompetencer til alt fra Grundskoleenheden, GF1 og 2 samt hovedforløb og CNC-specialer, så vi har store forventninger til ham og håber på at kunne beholde ham på sigt.

Vores værkstedsassistent Henning er nu igen overført til at høre under snedkerafdelingen i stedet for i bygningsforvaltningen.

* Skills. Vi har for første gang en repræsentant fra hver uddannelse afsted. Anders, møbelsnedker, fra Aksel Kjersgaard A/S. Benjamin, maskinsnedker, fra Nobia A/S. Kathrine, Bygningssnedker, fra JH Tømrer & Snedker A/S.   
  Vi har tilbudt eleverne træning fra uge 51 og øve, samt en mentaltrænings dag lørdag den 14/12, Der tilbydes også en CNC træningsweekend i samarbejde med Skive College 4+5/januar som afholdes her i huset. Til selve Skills vil Jesper Jespersen og Jørgen Laugesen være til stede samt Christian Sunesen som føl til Jørgens arbejde.

Vi har desuden en stand på Skills om Talentugen i uge 27. Allerede nu har vi haft henvendelse fra Polens Skills deltager som gerne vil komme til sommer.

* Træets ambassadørdag torsdag uge 50, afvikles i samarbejde med træ.dk og Keflico A/S, og handler om at klæde vores elever på at de skal være ambassadører for vores materialer, faglighed, virksomheder og uddannelse. 55 virksomheder har på nuværende tidspunkt tilmeldt sig, men vi vil gerne have eleverne med.
* Byggeriet har været på dagsordenen på alle lærermøder siden sommers. Vi er nu færdige med vores første del, og det er nu bygningsforvaltningens tunge opgave at få vores ønsker og drømme gjort til virkelighed indenfor de godkendte 1200m2.

Afdelingen har en ressourceanmodning for indkøb af nye maskiner etape 2, liggende på 2.35 million. Denne etape er bl.a. nødvendige for at gennemfør de mange svendeprøver til marts (pt. 29 elever). Der forventes svar på den i slutningen af uge 50.

* Vi har i efteråret haft 4 franske elever fra Bordeaux på besøg hos virksomheder.   
  Jesper og Rasmus har efterfølgende været i Bordeaux for at se vores samarbejdsskole, De besøgte 3 virksomheder der gerne skal modtage danske elever herfra til maj.   
  Vi fik diskuteret detaljerne på plads til vores Internationale elevers kommende 3 ugers besøg. Vi satser på at kunne sende minimum 6 elever afsted.
* International Snedker forsøger vi at give et boost her til foråret. Vi har pt 7 Int. Snedkere hvoraf de 4 slutter med svendeprøven til marts. Kun 4 GF2 elever fra Herningsholm og Aarhus har vist interesse for den internationale tur på nuværende tidspunkt. Vi møder samtidigt skeptiske virksomheder, der er modvillige i at give deres interesserede elev lov til at rejse ud under uddannelsen. Der er forslag om at høre Skive college om der skulle være nogle af deres elever der har interesse.
* Vi har indgået samarbejde med 2 grupper studerende fra Uddannelsesvidenskab på Aarhus Universitet hvor de 2 grupper har fulgt vores afdeling. De har set undervisning, blevet vist rundt og haft egen tid i værkstederne. Der er lavet interviews med elever, undervisere, ledere og organisation. Deres studie skal udmøntes i en 30-40 siders rapport, som de kommer ud og fremlægger til februar/marts.   
  Den ene gruppe (3 studerende) arbejder med læringsrum og er tænkt i forbindelse med byggeriet og den anden gruppe (4 studerende) arbejder med den Internationale Snedker uddannelse.   
  Der er en forventning om, at vi kan få en hel del ud af at andre ser på os med nye evidensbaserede øjne, der kan skubbe lidt til tanker, holdninger og diskussioner, med øje for at øge kvaliteten og trivslen både som elev og medarbejder i vores afdeling.
* Vi arbejder på tværs på skolen med projektet STEM piger, der sætter fokus på de mange piger på erhvervsuddannelserne. Det første tiltag er et pige-netværk af alle piger på Herningsholm, for at styrke deres sammenhold og fastholdelse i uddannelsen.

1. Praktikpladssituationen
2. AUB-ansøgning/anvendelse af AUB-midler

* Sidst sendte vi ca. 80 ud af 110.000 kr. retur da pengene ikke har kunnet anvendes til opsøgende og fastholdelse af elever. Vi arbejder på en ny ansøgning hvor hovedmålet vil være til opsøgende arbejde og fastholdelse af elever ude i virksomhederne.   
  Et område Rasmus til start vil varetage og bygge op. SKP-instruktøren vil også få en rolle i opsøgende arbejde i det sydlige område, hvor hans netværk er stærkt.  
  Derudover vil Anita fra virksomhedscenteret i fremtiden køre i marken for snedkeruddannelserne. Brian Lund fra vejledningen er også involveret i AUB arbejdet.

1. Skolepraktiksituationen

* Vi har pt. 8 SKP-lærlinge, hvoraf de 4 p.t. er på hovedforløb, herefter skal de 2 af dem ud i praktik efter gennemført hovedforløb. Vi regner med at få ca. 3-4 SKP-elever fra vores eget GF2 hold og ca. 4-5 SKP-elever fra GF2 i Aarhus, til start i SKP medio februar 2020. Der er p.t. ca. 10 elever fra Århus Tech der har valgt Herningsholm som deres hovedforløbsskole.
* SKP-eleverne er nu flyttet tilbage til snedkerafdelingen under Rasmus og Johannes’s ledelse. Eleverne involveres i opgaver i forbindelse med om og tilbygninger til skolen generelt.
* For vores egne lærlinge arbejder vi i højere grad end tidligere på at finde tværfaglige helheds læringsforløb. Pt. arbejder vi på en lejlighed ved Agroskolen i Hammerum, der skal sættes i stand, hvor vi må benytte os af skolens egne lærlinge kombineret med håndværkere udefra.   
  Et større projekt er under opsejling, men mere om dette på næste møde.

1. Efteruddannelse

* Indenfor Robotkurser har vi i 2019 haft ca. 60 kursister igennem forløb. Vores 3 kg. Kawasaki har gennem lang tid haft startvanskeligheder og en del servicetjek, hvilket har udløst at vi nu har investeret i en 7 kg Kawasaki og har det første hold på denne i januar 2020. Vi regner med at køre kursusuger 6 gange i alt i 2020. Vi har fortsat en aftale med robot forhandler Bila om at de linker deres samarbejdspartnere til vores hjemmeside og udbud af kurser.

Underviser Leif Møller har i forbindelse med den nye robot været på et kursus og en seminardag om den nyeste teknologi.

* Vi har fundet en ekstern underviser til styrkesortering, Henrik Rudolf, der har en baggrund hos teknologisk institut hvor han producerede materiale for Dansk Standard og hjalp Poul Heskjær med udvikling af undervisningsmateriale. Henrik har i dag egen konsulentvirksomhed og har en stor interesse i at køre kurserne fremadrettet i en høj kvalitet.
* Der har været afholdt et seminar i Middelfart hvor skolerne med AMU udbud (Next, Skive og HHE) var samlet. Her blev det drøftet at efteruddannelsen bør prioriteres.   
  Flere virksomheder ser gerne et udbud fra skolen så der kan sendes kursister afsted i løbet af foråret. Det blev foreslået at de 3 skoler fordeler kompetencer og specialer mellem sig når der er tale om specialist uddannelser.   
  Det kan eksempelvis kombineres med virksomheder der evt. stiller udstyr til rådighed.
* Der arbejdes p.t. med udviklingen af et kursusudbud med titlen ”Fra ufaglært til faglært” som tænkes udbudt i løbet af 2020.

1. Gennemgang og godkendelse af den lokale undervisningsplan (LUP)

* Ingen ændringer i den gældende LUP

1. Næste møder:

* Tirsdag den 10/03 2020 kl. 13.00 til 15.00 på Herningsholm Erhvervsskole.   
  (Fællesmøde for Snedker og maskinsnedker)
* Tirsdag den 16/06 2020 kl. 13.00 til 15.00 på Herningsholm Erhvervsskole.

1. Eventuelt
   * RAHO: spørger om der kunne være stemning for at invitere en repræsentant fra Århus Tech med i udvalget for at styrke samarbejdet den vej. Udvalget er venligt stemt for dette og RAHO undersøger hvordan det rent praktisk kunne lade sig gøre.

Herning d. 11/12 2019